b'\n_START_ARTICLE_\nVolkan Demirel\n_START_PARAGRAPH_\nVolkan Demirel (s. 27. lokakuuta 1981 Istanbul) on turkkilainen jalkapallomaalivahti. H\xc3\xa4n edustaa t\xc3\xa4ll\xc3\xa4 hetkell\xc3\xa4 turkkilaista Fenerbah\xc3\xa7ea, jonne h\xc3\xa4n siirtyi kaudella 2002\xe2\x80\x932003. Ennen Fenerbah\xc3\xa7een siirtymist\xc3\xa4 Demirel pelasi Kartalsporissa. _NEWLINE_Turkin maajoukkueeseen Demirel nousi vuonna 2004. H\xc3\xa4n oli mukana my\xc3\xb6s Turkin joukkueessa 2008 EM-kisoissa. Demirel pelasi Turkin alkulohkon ottelut, mutta oli pelikiellossa jatko-otteluissa saatuaan punaisen kortin Jan Kollerin t\xc3\xb6n\xc3\xa4isemisest\xc3\xa4 viimeisess\xc3\xa4 ottelussa T\xc5\xa1ekki\xc3\xa4 vastaan. Kent\xc3\xa4ll\xc3\xa4 pelannut Tuncay \xc5\x9eanl\xc4\xb1 joutui maaliin, mutta Turkki kuitenkin voitti ottelun 3\xe2\x80\x932 ja p\xc3\xa4\xc3\xa4si lohkosta jatkoon. Demirel on uransa aikana pelannut 63 maaottelua, joista viimeisen vuonna 2014.'